Zapisnik

sa 12. sjednice Gradskog vijeća Grada Slunja održane dana 01. 07. 2026. godine u gradskoj vijećnici.  
Sjednicu je u 14,00 sati otvorio predsjednik Gradskog vijeća Jure Katić, pozdravio gradonačelnicu, vijećnike,  predstavnike stručnih službi Grada i ustanova, medije i  građane koji prate sjednicu Vijeća.  


AKTUALNI SAT

Milenko Bosanac moli informaciju za višestambene zgrade na kojima se radi energetska obnova, navodi da su neke završene i pita koji je plan za dalje - koje su zgrade sada na redu te tko održava okoliš oko tih i općenito oko svih zgrada.
Gradonačelnica Mirjana Puškarić daje informaciju: „Grad Slunj je, u suradnji sa Ministarstvom graditeljstva, realizirao u ovom ciklusu 4 višestambene zgrade, od kojih je i posljednja završila, odnosno radovi na njoj su gotovi. Grad Slunj je kandidirao i zatražio od Ministarstva graditeljstva energetsku obnovu za još 4 stambene zgrade. Danas smo potpisali sporazum za izgradnju nove stambene zgrade od 20 stanova, po programu međuresorne suradnje. Što se tiče tih projekata očekujemo da će oni kod Ministarstva graditeljstva ući u postupke javne nabave. A što se tiče okoliša oko zgrada to je jedno od čestih pitanja i vidimo da ima i prijepora oko toga na mrežnim stranicama. Okoliši oko zgrada vlasništva su vlasnika stanova u tim zgradama, odnosno stanara koji stanuju u njima. Zapravo je na samim stanarima da urede oko zgrada, vidimo da su pojedine zgrade, a nakon završetka energetske obnove, to stvarno i učinile na zavidnoj razini. Mislim da bi tako trebali razmišljati i ostali, osobito sad stanari zgrada koje su lijepo uređene i sređene. Trebali bi se zajednički dogovoriti da prostore oko zgrada iskoriste ili uređenjem sa nekom hortikulturom ili pak nekim drugim sadržajima koje smatraju potrebnijima.“
 
Marko Skukan nema pitanje, nego bi htio dati sugestiju: „ Radi se o kupalištu za životinje na Korani. Imamo znakovlje, označeno je da je to kupalište, međutim dosta je nespretno i nemoguće je, ustvari, prići vodi - s jedne strane je velika obala, s druge strane je kamenje. Moj je prijedlog da se to malo poravna, jer kućni ljubimci su u pratnji svojih vlasnika, pa kad već imamo to u ponudi u turističkoj sezoni, nije to neka velika investicija. Jeste li imali to u vidu?“ 
Gradonačelnica Mirjana Puškarić odgovara: „Danas smo na našem kupalištu došli do razine da zaista imamo puno sadržaja koji našim građanima, žiteljima Slunja, ali i turistima koji dolaze ovdje pomažu da se ugodno odmaraju na našoj rijeci, od pristupa za invalidne osobe, od sanitarnog čvora, od dječjeg igrališta, sjenica i svega ostalog. Mi smo zaista predvidjeli prostor za kupalište za pse ili za životinje, koji se nalazi od pontonskog mosta prema Rastočkom mostu i imali smo proteklih godina upravo ove procese gdje smo taj jedan dio i nasipavali i zaravnavali, ali svake godine to moramo raditi ispočetka, obzirom da je u zimskom periodu visina Korane takva da odnese ono što napravimo i pripremimo za sezonu. Mislim da neće biti problem da to učinimo i ove godine.“
 
Ivana Pavić traži, za stranku Domino, odgovore na tri pitanja: „1. pitanje: Poljoprivredni odbor, za koji smo zahtjev urudžbirali 5. 3. 2026. godine, nismo do danas primili nikakva odgovor, u kakvom je statusu zahtjev? 2. pitanje: Spominjali smo LIDL pa su se građani počeli raspitivati - gdje bi on mogao doći, dolazi li on u poslovnoj zoni? Također širi se priča da se PPK širi, pa evo zanima nas da li je to istina i gdje bi on trebao doći? 3. pitanje: Vezano za pročistač, čisto da podebljamo prijašnja naša pitanja, možda je došlo do nekog nesporazuma. U prijašnjem odgovoru VIK-a nismo dobili odgovor koji je to ugovoreni rok završetka, da li se promijenio, postoji li planirani rok završetka, odnosno građani žele znati kada će to biti u funkciji, da li su krenuli ili kada će krenuti fizički radovi, da li su otkupljene sve parcele i kada je zatražena građevinska dozvola i koliko se planira da će se čekati istu, odnosno što još nedostaje. 
Gradonačelnica Mirjana Puškarić odgovara: „Poljoprivredni odbor  - radimo na tome. LIDL, PPK, upravo ovdje na sjednicama vijeća već smo višestruko oko toga razgovarali. Ne samo LIDL, nego Mini retail centar, on se nalazi na ulazu u grad Slunj od strane Karlovca. A što se tiče PPK, odnosno PIVCA, mi smo ovdje u prošloj godini svi zajedno donosili odluke  o novom gospodarsko stambenom objektu koji će, po našoj procjeni, vrlo uskoro započeti sa gradnjom. Upravo je sastavni dio te stambeno gospodarske zgrade ili objekta i PIVAC, koji će biti u donjoj etaži, imati će puno veći kapacitet svog prostora trgovine, tako da ovo nije novost sada, znači na ovome se radi već nekoliko godina, a upravo iz aspekta sagledavanja potreba naših građana, ali isto tako i gostiju koji dolaze tijekom sezone u naš grad. Što se tiče pročistača mi smo se pročistačem bavili prošli put, na vaša pitanja. Vi ste bili i na Radio Slunju da pojašnjavate opet ispočetka našim građanima. Zaista treba biti jasno da mi već 30 godina radimo na ovom projektu i da tu nema mjesta da ga zaustavimo. Osobito ne vi sa svojim pitanjima, napadima. Svjesni smo važnosti pročistača za naš grad i sve radnje koje su rađene, rađene su u skladu sa zakonom. Sva pitanja koja ste postavili imamo na njih odgovor i sad ću ih reći javno. Tako da ih čujete svi, da ne moramo ponavljati sutra ili prekosutra na ulici nešto drugo. Znači, za pročišćivač – izvršeno je sve što je potrebno na samoj dokumentaciji. Pročišćivač se radi po sistemu tzv. Žutog FIDICA. Žuti FIDIC je, po građevinskom sustavu, način da izvođač koji je bio najpovoljniji na javnoj nabavi projektira sam proces tehnologija koje su zadane u Hrvatskoj za poslove na pročišćivačima. Nema tisuće građevinaca, rade ih određene specijalizirane struke. Na našem pročišćivaču radi zaista cijeli tim ljudi i vrlo je teško, ja bi rekla nezgodno, pričati neistine. Znači, niti se upuštam u detalje, u tehnologiju, niti mogu to reći, to može reći struka. Građevinska dozvola za pročistač je ishodovana i to dan, dva nakon našeg prošlog vijeća, izdana je i građevinska dozvola za pristupnu cestu i također je izabran i izvođač po javnoj nabavi koja je provedena sa svim svojim postupcima, sukladno zakonu, gdje je grad zaista vodio brigu o svim zakonskim procedurama. Dakle, nema razloga da sa svojim tenzijama mislite da ćete zaustaviti proces izgradnje pročišćivača koji je za ove građane itekako važan i čekamo ga 30 godina.“
Ivana Pavić: „Mi ne bismo htjeli zaustaviti, naša nakana sa pitanjem je da dobijemo odgovore. Ljudi u Slunju ga već jako dugo očekuju. Niste odgovorili za rokove.“
Gradonačelnica Mirjana Puškarić: „Rokovi za izvođenje su siječanj 2027. godine, sukladno procesima i ugovoru za sufinanciranje. 
Ivana Pavić: „A kada se planira krenuti sa fizičkim radovima, kada stanovnici mogu nešto i fizički vidjeti?“
Gradonačelnica Mirjana Puškarić: „Kada govorimo o procesima građevinske dozvole i uvođenja u posao, postoje određeni zakonski rokovi koje mi, odnosno izvođač koji radi, sigurno mora poštovati. Ne mogu govoriti napamet ili nevjerodostojno. Mi ovdje u upravi i naši vijećnici zaista radimo i svi smo voditelji određenih službi i kada dajemo određene izjave smatram da one moraju biti vjerodostojne. Vi možete pitati svakakva pitanja, možete i napamet govoriti, možete i neprimjereno, ali mi moramo davati vjerodostojne odgovore i ne želim obmanjivati našu javnost, nego reći ono što su činjenice.“ 
Ivana Pavić: „Pitanja su bila postavljena već prije dva vijeća, tako da ste se mogli pripremiti. Druga stvar, samo da zaključim, stranka Domino ne samo da pozdravlja ovaj projekat, nego apsolutno podržava taj pročistač i ima zahtjev da se odradi što prije, konkretno je pitanje bilo: aktualni rokovi.“
Gradonačelnica Mirjana Puškarić: „Ja mislim da ste vi bili za taj projekat, onda ste mogli glasati za naš proračun, ali niste glasali niti za ovaj, ali niti za ostale projekte koji su od visoke važnosti za sve građane Grada Slunja.“ 
Predsjednik Gradskog vijeća Jure Katić komentira da je čudno kako ljudi pitaju baš stranku Domino za ove informacije, a Gradonačelnica je tu svaki dan i uvijek joj se mogu obratiti sa pitanjima.


Nakon završetka Aktualnog sata predsjednik Gradskog vijeća Jure Katić konstatira da sjednici prisustvuje 11 vijećnika i to: Jure Katić, Milenko Bosanac, Marina Capan, Vesna Rendulić, Jelena Požega, Ivanka Magdić, Ivan Bogović, Ivan Obajdin, Marko Skukan, Hrvoje Obajdin i Ivana Pavić.
Pored vijećnika sjednici prisustvuju: Mirjana Puškarić – gradonačelnica, Zdenka Špelić – pročelnica Jedinstvenog upravnog odjela, Marija Vukošić – voditeljica Odsjeka za proračun i financije, Renata Božičević – voditeljica Odsjeka za društvene djelatnosti, javnu nabavu, opće i imovinsko-pravne poslove, Anđelka Jurašin Vuković – voditeljica Odsjeka za komunalne poslove i prostorno planiranje, Irena Mateša – stručna suradnica za gospodarstvo, poduzetništvo i poljoprivredu.
Zapisničar: Dragoslava Cindrić
Sjednicu prenosi Radio Slunj d.d.

Potom se prešlo na utvrđivanje dnevnog reda pa je predsjednik predložio dnevni red kakav su vijećnici dobili u pozivu i o istom otvorio raspravu. 
Prijedloga za izmjenama i dopunama predloženog dnevnog reda nije bilo pa je predsjednik dao dnevni red na glasanje.
Glasao je svih 11 vijećnika i predsjednik konstatira da je Gradsko vijeće jednoglasno za sjednicu usvojilo ovaj

Dnevni red


1. Zaključak o usvajanju zapisnika sa 11. sjednice Gradskog vijeća
1. Odluka o izmjenama i dopunama Proračuna Grada Slunja za 2026. godinu
1. Odluka o izmjenama i dopunama Programa potpora poljoprivredi na području Grada Slunja za 2025.-2027. godinu
1. Odluka o izmjenama i dopunama Programa građenja komunalne infrastrukture na području Grada Slunja u 2026. godini 
1. Odluka o izmjenama Programa održavanja komunalne infrastrukture na području Grada Slunja u 2026. godini
1. Odluka o izmjenama Odluke o usvajanju Socijalnog programa Grada Slunja za 2026. godinu
1. Odluka o izmjenama Programa javnih potreba u kulturi Grada Slunja za 2026. godinu
1. Odluka o izmjenama Programa javnih potreba u sportu Grada Slunja za 2026. godinu 
1. Odluka o dodjeli javnih priznanja Grada Slunja u 2026. godini


1. Zaključak o usvajanju zapisnika sa 11. sjednice Gradskog vijeća
Zapisnik sa 11. sjednice Gradskog vijeća vijećnici su dobili u materijalima uz poziv.
U raspravu koju je otvorio predsjednik nije se nitko javio pa je predsjednik Gradskog vijeća dao Zapisnik na usvajanje.
Glasalo je svih 11 vijećnika i predsjednik konstatira da je Gradsko vijeće jednoglasno usvojilo Zapisnik sa 11. sjednice Gradskog vijeća održane dana 09. 06. 2026. godine. 

1. Odluka o izmjenama i dopunama Proračuna Grada Slunja za 2026. godinu
Prijedlog Odluke o izmjenama i dopunama Proračuna Grada Slunja za 2026. godinu, upućen od strane Gradonačelnika, vijećnici su dobili u materijalima zajedno sa detaljnim pisanim obrazloženjem.
Predsjednik Gradskog vijeća pozvao je članicu Odbora za proračun i financije Marinu Capan da iznese stav Odbora.
Marina Capan je izvijestila Gradsko vijeće da je Odbor za proračun i financije zasjedao neposredno pred sjednicu Gradskog vijeća te razmatrao prijedlog Odluke o izmjenama i dopunama Proračuna Grada Slunja za 2026. godinu. Sjednici su  prisustvovala dva člana i Odbor za proračun i financije jednoglasno je prihvatio prijedlog gradonačelnika te predlaže Gradskom vijeću da u tekstu kako je i predloženo usvoji Odluku o izmjenama i dopunama Proračuna Grada Slunja za 2026. godinu.
U raspravu koju je potom otvorio predsjednik nitko se nije uključio pa je predsjednik zaključio raspravu i dao Odluku o izmjenama i dopunama Proračuna Grada Slunja za 2026. godinu na glasanje.
Predsjednik konstatira da je glasalo svih 11 vijećnika i da je Gradsko vijeće sa 8 glasova „ZA“, 3 glasa „SUZDRŽAN“ usvojilo Odluku o izmjenama i dopunama Proračuna Grada Slunja za 2026. godinu.

1. Odluka o izmjenama Programa potpora poljoprivredi na području Grada Slunja za 2025.-2027. godinu
Prijedlog Odluke o izmjenama Programa potpora poljoprivredi na području Grada Slunja za 2025.-2027. godinu sa obrazloženjem vijećnici su dobili u materijalima.
U raspravu koju je otvorio predsjednik nitko se nije uključio pa je predsjednik zaključio raspravu i dao Odluku na usvajanje.
Glasalo je svih 11 vijećnika i predsjednik konstatira da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa potpora poljoprivredi na području Grada Slunja za 2025.-2027. godinu.

1. Odluka o izmjenama Programa građenja komunalne infrastrukture na području Grada Slunja u 2026. godini
Uz poziv za sjednicu vijećnici su dobili prijedlog Odluke o izmjenama i dopunama Programa građenja komunalne infrastrukture na području Grada Slunja u 2026. godini sa obrazloženjem.
U raspravu koju je otvorio predsjednik nitko se nije uključio te je predsjednik dao Odluku o izmjenama Programa građenja komunalne infrastrukture na području Grada Slunja u 2026. godini na glasanje.
Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa građenja komunalne infrastrukture na području grada Slunja u 2026. godini.

1. Odluka o izmjenama Programa održavanja komunalne infrastrukture na području Grada Slunja u 2026. godini
Tekst Odluke o izmjenama Programa održavanja komunalne infrastrukture na području grada Slunja u 2026. godini uz  obrazloženje vijećnici su dobili u materijalima.
U raspravu koju je otvorio predsjednik po ovoj točki nitko se nije uključio pa je predsjednik istu zaključio i potom dao na glasanje Odluku o izmjenama Programa održavanja komunalne infrastrukture na području grada Slunja u 2026. godini.
Završetkom glasanja predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa održavanja komunalne infrastrukture na području Grada Slunja u 2026. godini.

1. Odluka o izmjenama Odluke o usvajanju Socijalnog programa  Grada Slunja za 2026. godinu
Prijedlog izmjena Socijalnog  programa  Grada Slunja za 2026. godinu uz pisano obrazloženje vijećnici su dobili u materijalima.
U raspravu koju je otvorio predsjednik Gradskog vijeća nitko se nije uključio pa je predsjednik zaključio raspravu i dao Odluku o izmjenama Odluke o usvajanju Socijalnog programa Grada  Slunja za 2026. godinu na glasanje.
Nakon glasanja predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Odluke o usvajanju Socijalnog programa Grada Slunja za 2026. godinu.

1. Odluka o izmjenama Programa javnih potreba u kulturi Grada Slunja za 2026. godinu
Prijedlog Odluke o izmjenama Programa javnih potreba u kulturi Grada Slunja za 2026. godinu vijećnici su dobili uz poziv.
U raspravu koju je otvorio predsjednik po ovoj točki nitko se nije uključio pa je rasprava zaključena, a potom je predsjednik dao Odluku o izmjenama Programa javnih potreba u kulturi Grada Slunja za 2026. godinu na usvajanje.
Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa javnih potreba u kulturi Grada Slunja za 2026. godinu.

1. Odluka o izmjenama Programa javnih potreba u sportu Grada Slunja za 2026. godinu
Prijedlog Odluke o izmjenama Programa javnih potreba u sportu Grada Slunja za 2026. godinu, upućen od strane Gradonačelnika, vijećnici su dobili u materijalima, zajedno sa detaljnim pisanim obrazloženjem.
U raspravu koju je otvorio predsjednik nitko se nije uključio pa je predsjednik zaključio raspravu i dao Odluku o izmjenama Programa javnih potreba u sportu Grada Slunja za 2026. godinu na glasanje.
Predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „SUZDRŽAN“ usvojilo Odluku o izmjenama Programa javnih potreba u sportu Grada Slunja za 2026. godinu.

1. Odluka o dodjeli javnih priznanja Grada Slunja u 2026. godini
Odluku o dodjeli javnih priznanja Grada Slunja u 2026. godini vijećnici su dobili uz poziv. 
Rasprava nije vođena pa je predsjednik dao Odluku na usvajanje.
Glasalo je svih 11 vijećnika i predsjednik konstatira da je glasalo svih 11 vijećnika i da je Gradsko vijeće sa 10 glasova „ZA“ i 1 glasom „PROTIV“ usvojilo Odluku o dodjeli javnih priznanja Grada Slunja u 2026. godini.



Sjednica je završila s radom u 14,21 sati. 

